2020. gada 30. oktobrī Rīkojums Nr. 635

Rīgā (prot. Nr. 65 26. §)

**Par valstij dividendēs izmaksājamo valsts akciju sabiedrības "Ceļu satiksmes drošības direkcija" peļņas daļu par 2019. gadu**

1. Saskaņā ar Ministru kabineta 2015. gada 22. decembra noteikumu Nr. 806 "Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu" (turpmāk – Ministru kabineta noteikumi) 11.2.5. apakšpunktu noteikt, ka valsts akciju sabiedrība "Ceļu satiksmes drošības direkcija" (vienotais reģistrācijas Nr. 40003345734) izmaksā dividendes par 2019. gadu 2 433 645 *euro* apmērā (65 % no tīrās peļņas par 2019. gadu), ieskaitot uzņēmumu ienākuma nodokli, kas tiek aprēķināts saskaņā ar Ministru kabineta noteikumu 3. punktu. Šāda dividenžu summa tiek noteikta ņemot vērā, ka kapitālsabiedrības 2019. gada peļņas daļa gūta, pārvērtējot kapitālsabiedrības ilgtermiņa ieguldījumus (691 090 *euro*), tādējādi saskaņā ar Ministru kabineta noteikumu 11.2.5. apakšpunktu dividendes 80 % apmērā tiek aprēķinātas no peļņas 3 042 056 *euro* apmērā (tas ir, tīro peļņu samazinot par 691 090 *euro*).

2. Satiksmes ministrijai kā valsts akciju sabiedrības "Ceļu satiksmes drošības direkcija" kapitāla daļu turētājai nodrošināt, ka finanšu līdzekļi 1 299 501 *euro* apmērā tiek atstāti kapitālsabiedrības rīcībā kapitālsabiedrības attīstībai un plānoto investīciju projektu īstenošanai, izpildot deleģētos valsts pārvaldes uzdevumus.

Ministru prezidents A. K. Kariņš

Satiksmes ministrs T. Linkaits